

**⯎ Lencsési Általános Iskola ⯎Erzsébethelyi Általános Iskola**

**Békéscsaba, Szabó Pál tér 1/2 Békéscsaba, Madách utca 2,**

# E-mail: [iskola@lencsesisuli.hu](mailto:iskola@lencsesisuli.hu) Email: [madach@erzsebethelyi.hu](file:///C:\Users\Szigeti\AppData\Local\Microsoft\Windows\INetCache\Content.Outlook\7TQ498E1\madach@erzsebethelyi.hu)

Telefon: 66/457-522 Telefon: 66/326-218

**KEDVES SZÜLŐK!**

Tájékoztatjuk Önöket, hogy az előző évekhez hasonlóan Békéscsaba Megyei Jogú Város Önkormányzata ezen a nyáron is biztosítja gyermekeik felügyeletét, szünidei programját a **NYÁRI NAPKÖZIS TÁBORBAN,** mely **2025. június 30. és 2025. augusztus 1.**  között, **minden hétköznap 7.30-tól 16.30-ig** két helyszínen várja a jelentkezőket:

* **Lencsési Általános Iskola**

Békéscsaba, Szabó Pál tér 1/2

* **Erzsébethelyi Általános Iskola**

Békéscsaba, Madách u. 2.

**A táborba 6–12[[1]](#footnote-1) éves korú békéscsabai általános iskolába járó gyermekeket várjuk.**

**Térítési díj:**

Az iskolai étkeztetésre vonatkozó aktuális önkormányzati rendeletben szereplő mindenkori étkezési térítési díj, amely **jelenleg** **1300,- Ft/fő/nap, a diétás étkeztetés díja 2371,- Ft/nap,** amelyek magukban foglalják a napi háromszori étkezést.

Az év közben járó kedvezmények érvényesítéséhez a kedvezmény mértékét és jogcímét is tartalmazó igazolás szükséges.

Az iskolai évben **speciális étrendet igénylő tanulók a tábor ideje alatt is csak** **ezt az étkezési formát vehetik igénybe!** A diétás étrend igénylésétől **csak abban az esetben** tudunk eltekinteni, amennyiben **a gyermek szülője/gondviselője vállalja a gyermek számára a napi étkeztetés biztosítását** és erről írásban is nyilatkozik a menzai ügyintéző felé.

A nyári napközis tábort a **nem állami fenntartású intézményben tanulók** is igénybe vehetik. Az igénybevételhez szükséges étkeztetési kedvezményeket vagy a speciális (diétás) étrend igénybevételéhez szükséges dokumentumokat kérjük az iskolában illetékes **menzai ügyintézőnek továbbítani!**

A táborban változatos programok – kézműves tevékenységek, szabadidős foglalkozások, vetélkedők, versenyek, mesekuckó, sportjátékok és sportversenyek – várják a gyermekeket.

Igény szerint – külön térítés ellenében – táboron kívüli programokat (lehetőség szerint mozi, kirándulás stb.) is szervezünk.

**Jelentkezés:**

Amennyiben igénybe szeretnék venni táborunkat, kérjük a kitöltött jelentkezési lapot ***2025. június 6-ig gyermekük iskolájában a menzai ügyintézőnek adják le!*** **A táborozás igénybevétele a térítési díj megfizetését követően történhet**. Amennyiben a befizetés nem történik meg határidőig, úgy a gyermek nem vehet részt a táborban.

A táborba történő jelentkezéssel a szülő **tudomásul veszi,** hogy ***a jelentkezésben megjelölt táborhely telítettsége esetén gyermeke(i) átirányíthatóak a másik tábori helyszínre!***

Jelentkezési lap igényelhető minden általános iskolában, vagy letölthető a [www.bekescsaba.hu](http://www.bekescsaba.hu); [www.erzsebethelyi.hu](http://www.erzsebethelyi.hu); [www.lencsesisuli.hu](http://www.lencsesisuli.hu) és a [www.bcsgyermekjolet.hu](http://www.bcsgyermekjolet.hu) oldalakról.

**Befizetés:**

* **első befizetés:** 2025. június 23–24.(hétfő, kedd) **7.15 – 9.00 óra** és **15.00 – 16.30 óra** között,
* **további befizetések**: a tábor igénybevételét **megelőző hétfői, keddi** napokon hetente,

**7.15 – 9.00 óra** és **15.00 – 16.30 óra** között,

* **a befizetés helye**: az az intézmény, ahol a tábort igénybe kívánják venni.
* **a befizetések 1 hetes turnusokra történnek.**

A gyermek felügyeletéért teljeskörű felelősséget vállalunk, ez azonban nem terjed ki a gyermek által a táborba magával hozott eszközre (pl. mobiltelefon, zenelejátszó, tablet stb.) ill. a ruházat koszolódására, sérülésre.

További információ: a 66/457-522 (Lencsési Általános Iskola) illetve a 66/326-218 (Erzsébethelyi Általános Iskola Madách utcai telephely) és a 66/637-063 (Békéscsabai Családsegítő és Gyermekjóléti Központ) telefonszámokon kérhető.

***Békéscsaba,*** 2025. április 25.

**Vida András Varga Éva Petri Hajnalka**

igazgató intézményvezető igazgató

Lencsési Általános Iskola Békéscsabai Családsegítő és Erzsébethelyi Általános Iskola

Gyermekjóléti Központ



1. A nyári napközis táborban, azon gyermekek vehetnek részt, akik 2025. augusztus 31-ig NEM töltik be 13. életévüket. [↑](#footnote-ref-1)